da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da en da da en da en en fr en da da da en da da da da sv da en da da da en da da en da da da en da da en en da da da da da da da da da da da da da da da da da da da en en da en en da da da da da da da da da da da da da da da da da en en da da fr da da da da da da da da da da da da da da da da da da da da da da da da en nb da nl da da da da da da da en da da da da da da it en en da es en da da da da sv pl it en da en ca da da en da da da en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Hydropol, komb.? - Find information på Medicin.dk
Hydropol bruges til behandling af
Hydropol er et øjen- og øremiddel med binyrebarkhormon og antibiotika i kombination.
Hydropol anvendes hos voksne til:
Behandling af vævsreaktioner (inflammation) i øjet.
Behandling af eksem og øregangsbetændelse i øret.
Findes som øjen- og øredråber.
Sædvanligvis 1-2 dråber i øjet 3 gange i døgnet.
Midlet må ikke anvendes i mere end 14 dage uden kontrol hos øjenlæge.
Sædvanligvis 2-4 dråber i øregangen 3 gange i døgnet.
Kombinerede øjendråber bør ikke anvendes ved infektion i øjet med pus.
Binyrebarkhormoner bør så vidt muligt kun anvendes i korte perioder for at undgå bivirkninger.
Vask hænder, inden du går i gang med at dryppe øjne.
Hvis du bruger kontaktlinser, skal du tage dem ud, inden du drypper øjne. Vent mindst 15 minutter, før du sætter kontaktlinserne i igen.
Øjendråber findes i to typer emballage
Endosispipetter indeholder ikke konserveringsmiddel. Der åbnes en ny beholder ved hver drypning, og eventuelt restindhold i pipetten må ikke gemmes til næste dosis.
Flerdosisbeholder indeholder konserveringsmiddel. Øjendråberne må anvendes i højst 4 uger, efter de er åbnet.
Endosisbeholdere. Træk pladen af engangspipetter frem af yderemballagen og riv en pipette af. Pipetten åbnes ved at dreje vingen af.
Flerdosisbeholder. Flasken åbnes ved at skrue låget af.
I nogle tilfælde skal flerdosisbeholderen omrystes før anvendelsen. Det vil fremgå af pakningen og indlægssedlen.
Læg hovedet tilbage og træk forsigtigt det nederste øjenlåg ned, så der dannes en lille lomme mellem det nederste øjenlåg og øjet.
Vend bunden i vejret på beholderen og tryk let med tommel- og pegefinger på flaskens sider eller bund, indtil en enkelt dråbe drypper ned i øjet.
Flaskespidsen må ikke røre øjet eller øjenlåget. Øjendråberne i flasken kan derved blive forurenet med bakterier, som kan give øjeninfektion.
Brug aldrig øjendråber, som har skiftet udseende eller ændret lugt.
Luk øjet straks efter drypning af hver dråbe og pres med en finger ved den inderste øjenkrog i et par minutter.
Derved bliver øjendråberne i øjet, hvor de skal virke. I modsat fald kan øjendråberne løbe ned i svælget og optages i blodbanen fra mave-tarmkanalen og give bivirkninger andre steder i kroppen.
Det fremgår af etiketten, hvor mange dråber, du skal dryppe med hver gang. Der er almindeligvis kun plads til én dråbe i øjet ad gangen, så det er ingen fordel at dryppe med flere dråber.
Hvis du anvender flere typer øjenmedicin, bør der gå ca. 5 minutter mellem de forskellige præparater. Øjensalve skal bruges til sidst.
Kassér engangspipetten, selvom der stadig er lidt tilbage i den. Øjendråberne kan ellers blive forurenet med bakterier.
Skru hætten på flerdosisbeholderen grundigt på straks efter brug. Konserverede øjendråber må kun anvendes i 4 uger, efter de er åbnet, og kan altså ikke gemmes fra sæson til sæson.
Sådan bruger du øredråber
Vask hænder, inden du går i gang med at dryppe ører.
I nogle tilfælde skal beholderen omrystes før brug. Det vil stå på pakningen og i indlægssedlen.
Du kan varme flasken i hænderne, inden du skruer låget af. Det kan nemlig være ubehageligt at få dryppet kolde øredråber ind i øret.
Brug aldrig øredråber, hvis du har mistanke om, at der er gået hul på din trommehinde.
Læg dig ned med det betændte øre opad.
Hold beholderens spids tæt på øregangen, og tryk let med tommel- og pegefinger, indtil en enkelt dråbe drypper ned i øret. Flaskespidsen må ikke røre øret eller huden omkring øret, da øredråberne så kan blive forurenet med bakterier.
Efter drypningen skal du blive liggende med øret opad i mindst 30 sekunder, så øredråberne ikke løber ud igen.
Hvis du skal behandle begge ører, skal du gentage trin 4-6 for det andet øre.
Du kan også tage øredråberne siddende
Sæt dig på en stol og drej hovedet til siden, så det betændte øre vender opad. Hold beholderens spids tæt på øregangen og tryk let med tommel- og pegefinger, indtil en enkelt dråbe drypper ned i øret.
Flaskespidsen må ikke røre øret eller huden omkring øret, da øredråberne så kan blive forurenet med bakterier.
Efter drypningen skal du blive siddende med øret opad i mindst 30 sekunder.
Hvis du skal behandle begge ører, skal du gentage trin 7-8 for det andet øre.
Skru hætten grundigt på efter brug, så øredråberne ikke bliver forurenet med bakterier.
Brug aldrig øredråber, som har skiftet udseende eller har ændret lugt.
Øredråber må normalt kun anvendes i 4 uger, efter de er åbnet.
Generelt har de kombinerede øjenprodukter med antibiotika og binyrebarhormon stort set ingen bivirkninger.Følgende er dog registreret i forbindelse med godkendelsen ved brug af øjendråber. Ved behandling med øredråber kan man få hududslæt ved kontakt med midlet i øregangen. Allergiske reaktioner kan forekomme, men er sjældne.
Højst 10 ud af 100 personer får bivirkningen.
Forandringer på hornhinden, Grøn stær*(efter langvarig brug), Hornhindebetændelse.
Højst 1 ud af 1.000 personer får bivirkningen.
Forhøjet tryk i øjet, Grå stær, Infektion i øjnene pga. hæmmet immunforsvar, Øjensmerter, Tåreflåd, Øjenirritation  (brændende fornemmelse i øjet).
Hududslæt ved kontakt med midlet.
*Øjenlæger beretter, at bivirkningen dog ses sjældnere.
Forhøjet tryk i øjet debuterer typisk 2-8 uger efter start på behandlingen. Ubehandlet kan det forårsage grøn stær med blivende synstab. Trykstigningen kan også ses hos børn.
Binyrebarkhormoner kan fremskynde udvikling af grå stær og vækst af svampe.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Læs generelt om bivirkninger
Øjendråber bør ikke anvendes ved infektion i øjet eller i øjenomgivelserne, medmindre der samtidig anvendes et middel, som dræber de pågældende bakterier, virus eller svampe.
Øredråber bør ikke anvendes ved virusinfektioner i det ydre øre eller ved hul - eller mistanke om hul - på trommehinden.
Midlet må generelt ikke anvendes ved overfølsomhed over for indholdsstofferne, især over for oxytetracyclin eller andre tetracycliner.
Midlet bør ikke anvendes sammen med kontaktlinser, da det indeholder mikrokrystaller, som kan sætte sig på bagsiden af linserne og beskadige hornhinden.
Ved symptomer som sløret syn eller andre synsforstyrrelser bør du kontakte din læge.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Virker dels ved at hæmme de vævsreaktioner, som ses i øjnene eller ørerne ved inflammation (hydrocortison), dels bakteriedræbende (oxytetracyclin og polymyxin-B).
Tuben rystes før hver brug.
Må ikke opbevares i køleskab.
Efter åbning: Kan opbevares i højst 1 måned.
Øjen- og øredråber, suspension. 1 ml indeholder 15 mg hydrocortisonacetat, 5 mg oxytetracyclin (som hydrochlorid) og 10.000 IE polymyxin-B-sulfat.
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
øjen- og øredråber, suspension 15 + 5 + 1 mg/ml  (2care4)
Læs mere om tilskud
Læs mere om udlevering
Se generelt om substitutionsregler
øjen- og øredråber, suspension 15 + 5 + 1 mg/ml
Hydrocortison m.Terram.+Polym. Pfizer, Hydrocortison, Oxytetracyclin, Polymyxin B, øjen- og øredråber, suspension 15 + 5 + 1 mg/ml
Information til sundhedsfaglige om
22.09.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø